
DISPUTATIO  MEDICA 
INAUGUR  ALIS, 


D  E 

DYSPEPSIA. 


PROOEMIUM. 

$  i.  T”)  ES  ipsa  hortari  videtur,  quoniam, 
de  alimentum  concoquendi  difficul¬ 
tate,  disserere  nobis  in  animo  est,  paucis 
prius  explanare,  quantus  ventriculo  consensus 
sit  cum  caeteris  corporis  partibus,  quam  ini¬ 
tium  caetera  exponendi  faciamus. 

ii.  Stomacho  cum  caetero  corpore  mirum 
per  nervos  consortium  esse,  medici,  nostra  ae- 

A  tate, 

tate,  imo  ore  consentiunt.  Simul  enim  ut  in 
febrem  quisquam  incidit,  male  se  habet  sto¬ 
machus  ;  atque  non  solum  cibos,  quos  appe¬ 
tere  validus  solet,  fastidit,  sed  etiam  nauseat, 
et,  siquem  acceperit,  brevi  rejicit. 

in.  Contra,  ventriculo  aegro,  mortales  non 
capite  modo,  verum  aliis  quoque  corporis  par¬ 
tibus  fere  omnibus,  plus  minus  aegrotant. 
Neque,  enimvero,  hoc  mirum  est :  namque, 
quandocunque  languet  stomachus,  ad  sua  mu¬ 
nera  invalidus,  caeterum  corpus,  quippe  cui 
ex  cibi  atque  potionis  receptaculo  non  suppe¬ 
ditetur,  quo  dispendium  compenset,  illius  lan¬ 
guorem  participat ;  atque  aliis  simul  malis 
hinc  ortis  usque  eo  nonnunquam  urgetur,  ut, 
nisi  prospera  opportune  redeat  valetudo,  vita 
ipsa,  firmis  optanda,  invalidis  oneri  miseriae¬ 
que  fiat. 

iv.  Neque  caeterum  corpus  solum  stomachi 
malorum  particeps  est,  sed  haud  raro  animus 
quoque.  Aliquando  enim  illius  imbecillitate 
hic,  mirum  in  modum,  demittitur.  Hoc  ma¬ 
lum, 

lum,  quo  nihil  sane  tristius,  inanibusve  fe¬ 
cundius  timoribus,  a  X imum  demissum  nun¬ 
cupant  medici  ;  et,  quoties  mortales  tempera¬ 
mento  sanguineos  afficit,  reterunt  ad  stomachi 
invaletudinem. 

t 

v.  Quem  verd  ad  modum  consocientur  cor¬ 
pus  et  animus,  et  quo  inter  se  modo  sic  con¬ 
sentiant,  ut  se  mutud  afficiant,  acutissimi  qui¬ 
dem  philosophi,  pariter  ac  medici,  hadenus 
prorsus  nescierunt  ;  neque  profedb  est,  cur 
speremus,  unquam  fore,  ut  cognoscant  et  in- 
telligant.  Hujus  inter  corpus  et  animum  con¬ 
sensionis  inscientia  multum  obstat,  ne  expli¬ 
care  possimus,  quibus  malis  morbi  cogno¬ 
scantur,  quibusque  causis  oriantur  haec  mala. 
“  Our  great  ignorance,”  inquit  Heberdenus, 
44  of  the  connexions  and  sympathies  of  body 
44  and  mind,  and  also  of  the  animal  powers, 
44  which  are  exerted  in  a  manner  not  to  be 

i 

44  explained  by  the  common  lavvs  of  inani- 
44  mate  matter,  inakes  a  great  difficulty  in  the 
44  history  of  ali  diseases 

DE- 


* 


Vid.  Heberden.  Comment . 

DE  DYSPEPSIA. 


DEFINITIO  ET  SIGNA. 


vi.  Definitio. — Multi  quidem  scriptores  dys- 

I 

pepsiam  definierunt,  at  luculentius  sane  nullus* 
quam  Cullenus.  Quum  ita  sit,  ipsius  verba* 
hic  loci,  citabimus.  “  Anorexia,  nausea* 
a  vomitus,  inflatio,  rudus,  ruminatio,  car- 
u  dialgia,  gastrodynia,  pauciora  saltem  vel 
66  plura  horum  simul  concurrentia,  plerum- 
66  que  cum  alvo  adstrida,  et  sine  alio  vel  ven» 
“  triculi  ipsius,  vel  aliarum  partium  mor- 
“  bo 

vir.  Signa.— Ineunte  morbo,  in  epigastrio , 
circa  praecordia,  plenitudo  plerumque  et  gra¬ 
vitas, 


#  Vid.  Gullen.  Synops •  Nosolog.  Method .  tom.  II. 
Gen.  xlv. 

vitas,  praesertim  post  pastum,  sentiuntur  ;  quae 
brevi  mala  excipiunt  languor,  anxietas  mo¬ 
lestissima,  stomachi  inflatio  et  defe&us. 
Qiiinetiam,  a?ger  vexatur  spiritu  huc  illuc  se 
volvente,  et  frequente  molestissiinoque  aci¬ 
dorum  ru&u. 

viii.  Stomachus,  initio,  leviter  tantummo¬ 
do  dolet,  sed,  morbo  increscente,  gravius  et 
tantum  non  continenter.  Summa  cutis,  ha¬ 
litu  suppresso,  arescit.  Facies  sanguine  in¬ 
terdum  suffunditur*.  Spiritus  difficilis  est. 
Mucus  subalbidus,  sufflavus  aut  subniger,  lin¬ 
guam  oblinit. 

ix.  Matutinis  plerumque  horis,  stomacho 
imbecillus,  lingua  et  faucibus  arentibus,  siti 
urgetur.  Ingravescente  stomachi  imbecilli¬ 
tate,  fere  omnem  aequaliter  cibum  fastidit, 
et,  si  quem  assumpsit,  saepe  brevi  pbst  nau¬ 
sea 


*  Vid.  BuRSER.  Institut.  Medzcin-  Praflic.  vol.  viii. 
§  xl. 


6 


DE  DYSPEPSIA. 


sea  afficitur,  neque  raro  inconfedtum  rejicit. 
Verum  aliquando  tamen,  prae  acribus  qui» 
buspiam  stomachum  stimulantibus,  ciborum 
solito  appetentior  est. 

x.  Stomachus  nonnunquam,  praeter  soli» 
tum,  ardet,  atque,  sicut  is  ruminantium  pe» 
cudum,  semicrudos  cibos  erudiat ;  eosque  aut 
acidos,  aut  rancidos,  aut  putrescentes,  aut  a» 
maros ;  imo  interdum  adeo  acres,  ut  fauces 
exulcerent. 

xi.  Verum  aliquando  tamen  ventriculus, 
prae  acribus  quibuspiam  eum  stimulantibus, 
ciborum  appetentior  est,  quam  ex  consuetu» 
dine.  Magnam  interdum  pituitae  tenacis  et 
glutinosae  copiam  supra  transmittit. 

xii.  i£ger  placido  et  recreante  somno  ra¬ 
rissime  fruitur  ;  sed,  prae  cruditatibus  forsitan 
stomachum  offendentibus,  subito  subinde  ex» 
pergiscitur,  terrificis  quiete  visis  auditisve 
perturbatus. 


xiii.  Alvus 

xiii.  Alvus  plerumque  tarda  est,  et  astric¬ 
ta.  At  interdum  tamen,  pne  nimia  bile  sti¬ 
mulante,  aut  cruditatibus  irritantibus,  praeter 
modum  citatur,  atque  viridia  seu  porracea 
excernit. 

xiv.  Dolent  tempora,  dolet  sinciput  ;  at¬ 
que  miser  aliquandd  vertigine  afficitur,  imo 
etiam,  ubi  inanis  stomachus  est,  animae  de- 
fe&u.  Caligant  interdum  oculi  sic,  ut  obla¬ 
tas  res  nequeant  discernere.  Tinniunt  non- 
nunquam  aures,  et  male  audiunt.  Cor  palpi¬ 
tat.  Labat  memoria. 

xv.  Urina  rubra  est,  atque  turbida,  et  co¬ 
piosum  sedimentum  deponit.  Plus  solito 
pbosphatis  calcar  ei  continet,  itemque  gela - 
tincCy  ut  apparet  ex  immixta  ei  aqua,  in  qua 
maceratus  cortex  quercicus  sit. 

xvi.  Veterascente  morbo,  totum  corpus  ma¬ 
crescit.  T^Eger  moveri  piget,  atque  vel  levis¬ 
sima  exercitatione  fatigatur.  Livescunt  la¬ 
bia. 


DE  DYSPEPSIA. 


bia.  •  Oculi  languent  et  hebescunt.  Vultus 
lugubris  fit :  facies  pallida  et  cadaverosa. 

xvn.  Foeminae,  quarum  ventriculi,  prae 
imbecillitate,  cibos  conficere  nequeunt,  globo 
nonnunquam  intestinorum,  sicut  hystericae, 
afficiuntur ;  neque  enimvero  raro,  velut  eae, 
quarum  menses  aut  morantur  aut  supprimun¬ 
tur,  quapiam  stomachi  pravitate  res  non  es¬ 
culentas,  praesertim  omnigena  absorbentia, 
appetunt. 

xviii.  Stomachis  invalidi  serius  plerumque 
ociusve  animis  admodum  irritabiles  fiunt,  et 
levissimae  eos  causae  coquunt  et  vexant.  Ani¬ 
mis  corporis  inertiae  et  segnitiei  participibus, 
neque  cogitare  possunt,  neque  judicare,  neque 
curam  intendere  in  ullum  negotium,  bona  ni¬ 
ve  artem.  Haud  pauci,  invaletudinis  praesagi, 
labore  se  omni  et  exercitatione  abstinent  ;  at¬ 
que  domi  se  continent,  timentes  aura  aetherea 
vesci,  ne  hinc  detrimentum  haud  leve  capi¬ 
ant.  Hujusmodi  miseri  vano  mali  futuri,  for¬ 
sitan 

sitan  nc  futuri  quidem  timore,  vera  mala  gra- 
viora,  simulque  difficiliora  ad  sanandum,  red¬ 
dunt. 

xix.  Tanta  nonnunquam  stomachi  infirmi¬ 
tas  est,  ut  crudi  dejiciantur  assumpti  cibi. 
Hoc  verb  rar b  accidit,  et  fortasse  nunquam, 
nisi  ubi  morbus  diu  inveteraverit. 

xx.  Tot  tantisque  malis  divi  vexati,  mise¬ 
ri  cibos  demum  concoquendi  fere  prorsus  im¬ 
potentes  fiunt;  atque  iis  vita  ipsa,  caeteraque 
quae  sani  maxime  expetenda  putant,  oneri  et 
taedio  sunt.  Nusquam  delectati,  et  miseram 
vitam  protrahentes,  malorum  .requiete  frui 
exoptant  ;  neque  rarb  deos  precibus  exorant, 
ut  iis  auxilio  veniant,  aut,  repetita  et  recepta 
anima,  quam  ipsi  dederunt,  intolerandis  eos 
molestiis  liberent. 

xxi.  At  verb  rarissime  stomachi  imbecilli¬ 
tas  miseris  mortem  affert.  Prius  enim,  quam 
ysque  eb  processit,  plerumque  aut  phthisis 

B  supervenit, 

supervenit,  aut  hydrops.  Debilitati,  et  ma¬ 
cie  confedli,  aegri  sudoribus  nodlurnis  et  diar¬ 
rhoea  tanquam  colliquescunt,  usque  quo  toti 
ossa  et  pellis  sint,  et  osseam  larvam  reprae¬ 
sentent 

9  .  • 

xxii.  Tam  mares,  quam  foeminae,  qua¬ 
cunque  aetate,  et  quocunque  coelo,  morbo, 
quem  persequimur,  opportuni  sunt ;  at  ii  ta¬ 
men  maxime,  qui,  luxuriae  dediti,  ignaviae  se 
tradunt  et  inertiae.  Quippe  iis  rarissime  ob¬ 
repit,  qui,  in  omnibus  vitae  partibus  tempera¬ 
ti,  quotidianis  nec  immodicis  corpora  firmant 
exercitationibus. 

xxiii.  Infantes  stomacho  adeo  nonnun- 
quarn  imbecilles  sunt,  ut  nequeant  alimentum 
concoquere.  Parvuli  hujusmodi  miserabiles 
stomachi  et  intestinorum  acore  torquentur ; 
alvo  alba  et  porracea  simul  aliqua,  in  mistu¬ 
ra  quadam,  discreta  tamen,  excernunt ;  et 
nutrimenti  defe&u  intabescunt. 

xxiv.  Stomachus, 


VicL  Withers.  On  Chronie  Diseases ¥ 

xxiv.  Stomachus,  ad  cibos  concoquendos 
invalidus,  non  mod6  ipse  morbus  est,  neque 
is  levis,  sed  alios  quoque  morbos  haud  rard 
inducit,  demissum  nempd  animum,  tabem 
pulmonum,  tabem  infantum,  podagram,  et 
stomacacen  *. 


C  AU- 


*  Vid.  Burser.  De  Icesa  alimenti  concofliont. 

CAUS/E  REMOTAL 


xxv.  Remotje  causae  morbi,  de  quo  scribi» 
mus,  numero  quidem  plurimae  sunt,  et  natura 
dissimiles.  Qnae  sint,  quam  paucissimis  di» 
cendum  est. 

xxvi.  Abdita— causa,  qua  nonnulli  morta¬ 
lium,  prae  caeteris,  fiunt  alimenti  concoquendi 
impotentes,  haudum  certo  a  medicis  cognos¬ 
citur.  Putatur  quidem  a  non  nullis  sangui¬ 
neum  corporis  esse  temperamentum,  et  gentili» 
tia  quaedam  proprietas  ;  sed,  re&e  an  seciis? 
neutiquam  satis  constat. 

xxvii.  Evidentium — causarum,  quae  sto¬ 
machum  ad  cibos  concoquendos  invalidum 
reddunt,  aliae  ipsum  male  afficiunt;  aliae,  per 


caeterum 

caeterum  corpus.  Re s  postulare  videtur,  pau¬ 
cis  de  utroque  genere  disserere. 

xxviii.  Genus  primum  complectitur  multa, 
quae  ea  natura  sunt,  ut,  dummodo  iis  perseve¬ 
ranter  utamur,  receptaculum  cibi  et  potionis 
magnopere  demum  stupefaciant.  Hujusmo¬ 
di  sunt  potus  meraciores,  sive  ex  fermentatis 
granorum  aut  fructuum  succis  parati  ;  sive  ex 
granis,  aut  sacchari  vinive  faecibus  distillati  : 
amara:  aromatica:  opium;  tabacum;  thea ; 
cojfcea  :  et,  siqua,  similia. 

I 

xxix.  Ad  hoc  item  genus  pertinent  gulosae 
vorationes  ;  quibus  stomachus,  supra  modum 
quem  postulent  cupiditas  cibi  et  valetudo, 
distenditur:  nimia  salivae  exspuitio:  frequens 
vomitus,  multusque  gulae  incitamentorum  u- 
sus  ;  quibus  san£  nihil  ad  stomachum  infir¬ 
mandum  plus  valet. 

xxx.  Secundo  genere  comprehenduntur,  e- 

9 

briositas  :  praematura  et  effraenata  libido  :  vi- 

gilia  pariter,  pariter  veternus  :  socordia  ;  de¬ 
sidia  :  nimium  studium,  praesertim  lucubra¬ 
tio  :  corpus,  at  maxime  pedes,  frigori  simul- 
que  humori  diu  expositum  :  moeror,  maesti¬ 
tia,  et  quaecunque  alia  animum  contristant  et 
demittunt:  pertenuis  denique  diaeta,  quae  cor¬ 
pus  non  satis  nutrit.  Haec  enimvero  omnia, 
ut  experientia  plus  satis  constat,  totum  cor¬ 
pus  debilitando,  stomachum  adeo  infirmant, 
ut  neque  alimentum,  quantum  requirat  va¬ 
letudo,  appetat,  neque  assumptum  perficiat. 

xxxi.  Quin  potus  distillati  carnosas  ventri¬ 
culi  fibras  infirment,  nemo  dubitat.  Post 
enim  ebrietatem,  quam  languidum  totum  cor¬ 
pus  est,  praesertim  stomachus  !  Neque,  enim¬ 
vero,  hoc  organum  prius  concoquendi  potens 
fit,  quam  incitamenta  quaepiam  accepit.  In- 
diligendo  sibi  pedetentim  nascitur  potandi 
cacoethes  ;  quo  nihil  sane  turpius,  nihil  ho¬ 
mine  indignius,  nihil  sanatu  difficilius,  nihil 
divinam  aurae  particulam  turpius  polluit,  cer- 
tiusve  demum  exstinguit, 

xxxii.  Com- 

xxxii.  Compertus  Beddoesius  est  pericu¬ 
lo,  quod  in  duos  catulos  caninos  fecit,  potus 
dist illatos,  contra  atque  nonnulli  contende¬ 
runt,  obstare,  quo  minus  cibi  concoquantur. 
Idem  quoque  vinum  facere,  experimento, 
quod  passi  sunt  duo  pueri,  quindecim  ferine 
annos  nati,  comprobavit  Sanfordius. 

xxxiii.  Quinetiam,  ut,  Antigallicano 
bello  ex  utraque  Rheni  parte  gliscente,  com- 
perit  Pilgerus,  liquor  ex  vini  faecibus  d ist il¬ 
latus,  in  equorum  ventriculos  tantula  copia 
immissus,  quantula  duntaxat  eorum  animos 
exhilaret,  aut  tanta,  quanta  ipsos  ebrios  et 
fraenis  inobsequentes  faciat,  aut  soporet,  non 
solum  internam  ventriculorum  faciem  addu¬ 
cit  ;  sed  et  facit,  ut  vasa  cum  intestinorum 
tum  cerebri,  hic  illic,  sanguine,  supra  mo¬ 
dum,  turgescant.  Vinum  quidem,  ut  idem 
compertus  est,  tantula  copia,  quantula  animo¬ 
sos  tantummodd  equos  reddat,  haec  mala  non 
edicit.  Sed  tanta  copia,  quanta  ebrios  faciat, 

eadem 

eadem  movet  mala,  quae  distillatus  ex  vini 
faecibus  liquor. 

xxxiv.  Amara  itidem,  aromatica,  et  opium, 
itemque  tabacum ,  thea  et  cojfcea ,  eorum,  qui 
iis  abutuntur,  ventriculos  haud  longo  tempore 
plurimum  infirmant,  ut  cum  medicis,  tum 
hominum  vulgo,  experientia  plus  satis  inno¬ 
tuit. 

xxxv.  De  cseteris  causis,  quae,  ut  modo 
diximus,  mortales  vi&um  coquendi  impoten¬ 
tes  reddunt,  fusius  disserere  non  opus  est  ; 
cum  praesertim  nemo  dubitet,  quin  stoma¬ 
chum  aut  ipsum  plurimum  infirment,  aut 
hunc,  ut  partem  totius  corporis.  Quoniam 
ita  est,  nulla  mora,  ad  aliam  rei  nostrae  par¬ 
tem  explicandam  festinabimus. 


CAUSA 

CAUSA  PROXIMA. 


xxxvi.  Priusquam  exponimus,  quid  sit 
causa,  quae  contineat  morbum,  quem  perse¬ 
quimur,  haud  alienum  erit  paucissimis  dicere, 
quibus  viribus  cibi  mitificentur. 

xxxvii.  Cognitis  Spallanzanii,  Monro- 
nis,  Stevensii,  et  Hunteri  experimentis, 
satis  constat,  humorem  quendam  &  stomacho 
suggeri,  qui  &  medicis  succus  gastricus  nomi¬ 
natur  ;  quique,  adjuvantibus  motu  hujus  re¬ 
ceptaculi  et  calore,  cibos  emollit  et  solvit. 
Novus  hinc  humor  effe&us,  in  summo  intes¬ 
tino  cum  bile  et  pancreatis  succo  commisce¬ 
tur  ;  quorum  omnium  mistu  et  unitate  for¬ 
matur  la&eus  humor  ;  qui  alvo  a  vasis  bibulis 
absorptus,  deinque  per  dudlas  vias  in  venam 

C  subclavianam 

subclavianam  sinistram  confusus,  in  pulmoni¬ 
bus  in  sanguinem  convertitur  ;  sicque  idoneus 
Iit,  qui,  per  magnam  arteriam  quoquover¬ 
sum  distributus,  totum  corpus  alat  et  sustineat. 
His  diCtis,  redit  huc,  unde  deflexit  oratio. 

xxxvin.  Quippe  cum  eorum,  qui  ad  cibos 
concoquendos  invalidi  sunt,  summa  nonnum¬ 
quam  cutis  bile  suffundatur,  et  alvus  biliosa 
excernat ;  nonnulli  medicorum  induCti  sunt,  ut, 
nimiam  bilem  in  stomacho  et  summo  intestino, 
esse  proximam  pravae  ciborum  concoCtionis 
causam,  existimarent. 

xxxix.  Putat  Cullenus,  proximam  malae 
alimentorum  concoctionis  causam  esse  carnosa¬ 
rum  ipsius  stomachi  fibrarum  imbecillitatem. 
Verum  simul  tamen  concedit,  malum  humo¬ 
ris,  quem  suppeditat  stomachus,  habitum,  co¬ 
piam  ve  nec  idoneam,  posse,  ex  parte,  ad  ma¬ 
lam  concoctionem  conducere. 

xl..  Nobis  videtur,  imbecillitatem  mus¬ 
culosarum  fibrarum  neutiquam  causam  esse, 

quae  stomachum  cibos  coquendi  impotentem 
reddit,  nisi  quatenus  confert  ad  male  mu¬ 
tandum  habitum  et  copiam  humoris,  cujus 
est  vi&um  emollire  et  solvere.  Eoque  ma¬ 
gis  inclinant  animi,  ut  ita  opinemur,  quod, 
uti  compertus  est  Hunterus,  hic  humor,  mo¬ 
do  sanus  sit,  potest,  etiam  post  mortem,  cibos 
solvere. 


PRO- 

xli.  Laborantes  ex  morbo,  quem  perse¬ 
quimur,  raro  in  discrimine  versari  putantur. 
Prius  tamen  quam  quicquam  in  futurum 
praesagit  medicus,  aptum  erit  percun&ari,  qua 
retate  aeger  sit ;  quibus  primum  causis  inci¬ 
derit  in  stomachi  invaletudinem  ;  quam  ar¬ 
tem  exerceat ;  prosperisne  domi  rebus  gau¬ 
deat,  an  angustis  prematur  ;  etiamque  intu¬ 
eri,  quo  sit  corporis  temperamento. 

xlix.  Si  stomacho  invalidus  juvenis  est, 
necdum  in  valetudo  inveteravit ;  et  si  causae, 
unde  h^c  orta  est,  possunt  summoveri  cura- 
tura  aut  medicina ;  non  est,  quam  ob  rem  de 
futura  sanitate  desperetur. 


xli ix.  Contra, 

xliii.  Contra,  periculum  est,  neque  id  qui¬ 
dem  leve,  ubi  a*ger  vergit  annis  *5  ubi  inve¬ 
teravit  morbus  ;  ubi  malorum  gravitate  vi¬ 
res  dissipavit,  et  medicina  adeb  non  levatur, 
ut  quotidie  ingravescat.  Periculosissimus 
quoque  morbus  est,  et  curationem  vix  admit¬ 
tit,  qui  ortus  est  ex  pylori  duritia. 

xli v.  Morbus  vel  medicina  curatus,  nisi, 
qui  revaluerit,  is  in  omnibus  sibi  temperet, 
levissimis  causis  revertitur,  et  gravioribus, 
quum  antea,  malis  eum  afficit.  Quo  saepius 
redivit,  eo  sanatu  difficilior  est.  Fit  demum 
insanabilis,  atque,  medicina  pariter  ac  cura¬ 
tura  impotentibus,  lenta  tabe  miserum  con¬ 
sumit. 


S  I  G- 


122  DE  DYSPEPSIA. 


fi» 


SIGNORUM  RATIO® 


xlv.  Expositis  notis,  quae  vel  spem,  vel 
periculum,  ostendant,  statuimus,  hic  loci,  sig¬ 
na  carptim,  ut  quidque  explicatu  dignum  vi¬ 
detur,  illustrare. 

xlvi.  Cibi  fastidium ,  —  ab  aliis  aliter  ex¬ 
planatur  i  sed  nobis  verisimillimum  videtur, 
effici  malo  concoquentis  humoris  habitu,  qui 
ipse  stomachi  imbecillitate  oritur. 

xlvii.  Nausea  —  nascitur  ex  circularibus 
stomachi  fibris  carnosis  se  deinceps  contra¬ 
hentibus,  ej  usque  motum  invertentibus. 

xlviii.  Vomitus. — Simul  ut  inversus  motus 
sursum  ad  cardiam  propagatus  est,  fibrae  circu¬ 
lares 

lares  cum  stomachi  tum  gulce  sese  subiti  relax¬ 
ant ;  deinque  dido  citius  non  solum  carnosae 
fibrae  stomachi,  quae  in  longitudinem  distribu¬ 
untur,  sed  etiam  omnes  musculi,  quorum  ope 
hauritur  et  emittitur  spiritus,  sese  una  simul- 
que  enixissime  contrahunt:  quo  fit,  ut  ven¬ 
triculus,  inter  defixum  septum  transversum, 
protrusaque  abdominis  viscera,  usque  eb  com¬ 
primatur,  ut,  quotquot  contineat,  ea  sursum, 
qua  data  porta,  per  relaxatam  cardiam  et  gu¬ 
lam,  magna  vi  ore  erumpant. 

• 

xlix.  Inflatio — efficitur  spiritu,  quem  aut 
sumpta  alimenta  parum  concoda,  ct  ex  par¬ 
te  cruda,  in  stomacho  emittunt,  aut,  uti  cen¬ 
set  Hunterus,  ipse  stomachus  secernit.  Ubi 
ventriculus  ad  bene  concoquendum  validus 
est,  aer,  quem  in  eo  alimenta  edunt,  brevi  ab 
ipsis  concodis  resorbetur,  neque  diutius  cum 
distendit ;  contrA  atque  accidit,  ubi,  prae  in¬ 
firmitate,  seu  resolutione,  nequit  cibos  et  po¬ 
tus  mitificare  et  perficere.  Sed,  nunquando 
cibi  et  potionis  receptaculum,  praesertim  re¬ 
solutum. 

solutum,  spiritum  secernat,  ut  opinatur  Hun- 
terus,  certo  nec  affirmare  nec  negare  possu¬ 
mus.  Utcunque  vero  hoc  sit,  jampridem  me¬ 
dicis  innotuit,  pauperculos  stomachum  reso¬ 
lutos,  ideoque  ad  cibaria  bene  concoquenda 
invalidos,  ut  mala  veris  graviora  prae  se  fe¬ 
rendo  moveant  adstantium  misericordiam,  ve 
muto  aspe6lu  stipem  exorent,  spiritum  ipso 
erudtandi  molimine  devorare  didiciffe. 

l.  Rudius  et  ruminatio  —  efficiuntur  levi¬ 
bus  vomendi  nisibus,  quos,  stomachum  dis¬ 
tendendo  irritandove,  spiritus  movet  aut  cru¬ 
ditates. 

li.  Cardialgia ,- — seu  sensus  molestissimus 
urens,  quem,  ad  superius  ventriculi  osculum, 
cibi  coquendi  impotentes  identidem  percipi¬ 
unt,  oritur  ex  contadlu  acrium  naturarum, 
quas,  a  cruditatibus  fa6tas,  illuc  carnosae  fibrae 
frequentibus  singultibus  allidunt. 


lii.  Gastrodyniam, 

lii.  Gastrodyniam , — seu  stomachi  dolorem 
acerbum,  movent  musculosae  fibrae  suis  con¬ 
tractionibus  in  diversas,  saep£  contrarias  par¬ 
tes,  divellentes  ;  et,  quippe  cum  alis  aliis  re¬ 
nitantur,  sensum  excitantes,  ei,  ut  misero  vi¬ 
detur,  persimilem,  quem  quicquam  stoma¬ 
chum  distorquens,  distendens,  dilacerans, 
pungens,  fodiens,  cieret. 

liii.  Alvi  tarditas  et  duritia — oriuntur  ex 
debilitate  et  torpore  musculosarum  fibrarum, 
qus,  in  longitudinem  intestinorum,  pariter 
atque  in  circuitum,  sese  distribuunt. 

liv.  (Deteris  rei  propositae  partibus,  pro 
virili,  absolutis,  tantum  restat,  ut  quam  bre¬ 
vissime  exponamus,  qua  curaturae  et  medi» 

cinae  ratione  stomachi  imbecillitas,  seu  reso- 

* 

lutio,  persanetur» 

\ 

lv.  Quo  percuretur  morbus,  quem  per» 
sequimur,  necessarium  erit,  ea,  quae  inducere 
solent,  quam  maxime  vitare  ;  simulque  gra¬ 
viora  levare  mala,  quae,  quamdiu  urgent  nec 
mitigata,  curationi  obstant  ;  deinde  stomachi 
vires  reficere.  De  his  curationis  partibus 
deinceps,  quam  possimus  brevissime  dicere, 
nobis  in  animo  est» 


lvi.  Con- 

i 

lvi.  Consilium  primum.  —  Nisi  stomacho 
imbecilles  perseverantissime  abstineant  ab 
omnibus,  quae  cibi  et  potus  receptaculum  in¬ 
firmant,  quid  ad  levandam  concoquendi  diffi¬ 
cultatem,  qua  tabescunt,  medicina  valebit  ? 
Causis  enim  agentibus  alitur  et  increscit  eo¬ 
rum  stomachi  invaletudo,  et  neque  mitigari, 
neque  sanari  potest.  Sed  equidem  haud  su¬ 
mus  ignari,  quam  difficile  sit,  corruptos  ad 
inertiam,  et  voluptates  corporis  pessumdato- 
rum  mores  corrigere  :  siquidem  ventri  et  pe¬ 
ni  deditis  intolerabilis  labor  et  opus  est,  indi¬ 
cere  bellum  pravis  cupidinibus  ;  vel  socordia  ► 
et  desidia  torpescentibus,  quae  corpus  ani¬ 
mumque  virilem  effeeminant,  ullo  se  nego- 
tio  intendere,  aut  praeclari  facinoris,  artisve 
bona?  famam  quaerere. 

lvii.  Dijltj. — Quum  igitur  opus  sit,  ut, 
qui,  prae  stomachi  infirmitate,  nequeunt  ali¬ 
menta  concoquere,  ii  gulae  temperent  ;  in  pri¬ 
mis  exponendum  est,  quibus  esculentis  uti  de¬ 
beant,  quibit  potulentis.  Nisi  enim,  ut  bene 

monet 

monet  Hoffmannus,  haec  utraque  stomacho 
apta  sint,  prorsus  nihil  poterit  medicina. 

l vm.  Esculenta . — Carnes,  quippe  cum  ne¬ 
que  acescant,  neque  fermentescant,  stomachis 
eorum,  qui  cibos  male  et  difficulter  conco- 

-  -  i  r 

quurit,  maxime  idoneas  sunt.  His  itaque  solis, 

i 

aut  cum  iis,  quae  suggerunt  terrae  stirpibus  in¬ 
fixa,  parce  commixtis,  vivere  debent  sto¬ 
machis  resoluti  et  infirmi. 

lix.  Ex  carnibus  autem  bovilla  caeteris 
anteferenda  est.  Haec  stomacho  aptissima 
est,  elixa  aut  assa  ;  at,  uti  monet  Witherin- 
gius,  post  aliquanto,  quam  caesum  animal  sit, 
quo  tenerescat  paululum,  fiatque  concodlu  fa¬ 
cilior.  Hujusmodi  cibus,  modo  stomachus, 
ut  interdum,  adeo  imbecillus  sit,  ut  solitam 
copiam  revomat,  duntaxat  exigua  copia  assu¬ 
mendus  est,  sexta  quartave  horae  parte  inter¬ 
posita  :  simulque,  ne  protinus  rejiciatur,  a 
potulentis  abstinendum ;  utpote  quae,  prae¬ 
sertim 

sertim  si  affatim  hauriantur,  vomitum  plerum¬ 
que  moveant  *. 

lx.  Quoties  assumuntur  cibi,  vel  certe  ter 
quaterve  in  dies,  praecordia  extrinsecus  stri¬ 
gili,  ex  transverso,  a  cardia  ad  pylorum  mo¬ 
ta,  acriter  perfricanda  sunt,  usquequb  perca¬ 
luerint  :  cum  praesertim,  per  hanc  fricatio¬ 
nem,  aeger  nonnunquam  consequatur,  ut  ex 
stomacho  expellatur  spiritus.  Quod  si  pri¬ 
ma  fridione  praecordia  non  percaluerint,  his, 
ante  sequentes,  superponantur  contrita  sinapis 
semina,  aut  piper. 

lxi.  Carnes,  uti  compertus  Joannes  Hun- 
terus  est,  quibuscum  terra  genita  assumun¬ 
tur,  aegrius,  quam  merae,  in  stomacho  pu¬ 
trescunt.  Hoc  utcunque  verum  sit  in  iis 
mortalibus,  quibus  validi  stomachi  sunt,  iis 
tamen,  qui,  ob  horum  invaletudinem,  ad  ci¬ 
bos 


*  And.  Hop.  Pra/e£t.  Cliti,  in  Aqad,  Edw.  ann. 

"bos  coquendos  parum  valent,  carnes,  ut  in 
valetudinario  Edinensi  saepe  observavimus, 
optime  conveniunt» 

lx.ii.  Oportet  stomachis  infirmos,  non  so¬ 
lum  ab  oleosis  et  unguinosis,  ex  toto,  absti¬ 
nere,  sed  etiam  a  la&e  et  lacientibus,  quippe 
ad  quae  concoquenda  parum  valeant.  Hel- 
mius,  medicus  Vindobonensis,  periculis  fac¬ 
tis  in  foeminae  stomachum,  qui  perforatus 
erat,  comperit  in  stomacho  aqua  non  distento 
lac  perbrevi  coire ;  asininum  autem  aegrius 
aliquanto,  quam  vaccinum  :  carnes  semper 
omnium  ciborum  facillime  et  citissime  con¬ 
coqui  ;  deinde,  ova  et  caseum  :  omnium  ve¬ 
ro  tardissime  cibos,  quos  praebent  ea,  quae 
gignuntur  e  terra 

lxiii,  Frudlus,  quippe  stomachis  imbecil¬ 
lis  plerumque  alieni,  eorum  mensis,  ex  toto, 
circumcidendi  sunt.  Neque,  enimyero,  ad 

concoquendum 

concoquendum  invalidi  debent  multigenos  si¬ 
mul  cibos  assumere  ;  quandoquidem,  ut  bene 
monet  Tissotius,  stomachum  gravat  com¬ 
mixtorum  colluvies.  Oportet  hujusmodi  im¬ 
becillos,  duobus  haud  amplius  simplicibus  ci¬ 
bis,  tribusve  gulae  satisfacere. 

l x  1  v .  Potulenta. — Qui,  prae  stomachi  re¬ 
solutione,  cibos  difficulter  et  male  conco¬ 
quunt,  ii  in  potulentis  debent,  ut  supra  dixi¬ 
mus,  esse  temperatissimi,  imb  et  parcissimi. 
Eorum  potui  longe  aptissima  mera  aqua  est. 
Interdum  quidem  iis  permittatur,  ut  cerevi- 
siain,  aut  vinum,  aut  distillatum  humorem 
aqua  dilutum,  parce  assumant  ;  at  rarissime 
tamen,  ne  in  pravam  potandi  consuetudinem 
adducantur,  et  animum  ipsum,  quo  neque 
melius,  neque  amplius  aliud  in  natura  morta¬ 
lium  est,  sinant  incultu  atque  socordia  torpes- 
cere.  Jentantibus  potus,  ex  cacaone  confec¬ 
tus, melius  convenit, quam  confetflus  ex  cboava 
aut  thea . 


lxv.  Consi- 

lxv,  Consilium  secundum. — Exposita  vic¬ 
tus  ratione,  nunc  considerandum  est,  quas  po¬ 
tissimum  mala  urgeant,  et  quibus  efficacissi¬ 
me  medicamentis  levari  possint. 

lxvi.  Mala,  quae  stomacho  languidos,  ideo- 
que  ad  cibum  concoquendum  invalidos,  maxi¬ 
me  vexant,  sunt  cruditates,  acor,  et  astriCta 
alvus.  Quibus  igitur  medicamentis  haec  mi¬ 
tigentur,  quam  brevissime  exponendum  est» 

lxvii.  Cruditatibus , — quas  indicant  incon¬ 
fectarum  cibi  reliquiarum  rudus  et  rumina¬ 
tio,  vomitione  atque  purgatione  quamprimum 
subveniendum  est.  Donec  enim  aliena  om¬ 
nia  stomacho  supra  infrave  expulsa  fuerint, 

ad  hujus  valetudinem  confirmandam  parum, 

* 

si  omnino,  valebunt  medicamenta  roborantia. 

lxvi  ii.  Medicamentorum  autem,  quae  vo- 

« 

mitum  movent,  stomachis  eorum,  qui  cibos 
coquendi  difficultate  laborant,  tutissima  sunt 
ipeccicuana ,  et  praeparata  quaedam  ex  stibio. 

Illa 

Illa  tamen,  utpote  quae  ventriculum  minus 
infirmet,  his  plerumque  anteferenda  est. 
Nisi  alvum  quoque  vomitoria  leniter  mo¬ 
verint,  cathartica,  qualia,  dum  stomachum 
haud  debilitant,  alvum  citent,  aliquanto  pdst 
assumi,  quam  conquieverit  vomitus,  perutile 
erit. 

lxix.  Aliquando  vomitus  adeo  vehemens 
et  pertinax  est,  ut  quamprimum  sistere  opus 
sit.  Hunc  in  finem,  vomenti  succurrendum 
est  aqua  decodta  ex  colombo,  aut  ejusdem  pul¬ 
vere  *.  Ubi,  ut  interdum,  parum  haec  va¬ 
lent,  experienda  sunt,  opium,  atber  sulphu - 
ricus ,  aqua  menthae  piperitidis,  lotiones  ano- 
dynae  in  alvum  ex  inferiore  parte  infusae, 
Moschus,  ammofiiaca :  quae  sane  tam  ad  vomi¬ 
tum,  quam  ad  acerbos  stomachi  dolores  se¬ 
dandos,  plurimum  pollent. 

E  lxx.  Acor , 


*  Aud.  Hop.  Prcdeft»  Clirt.  in  Acad.  Edin.  ann. 

lxx,  yYcoff,— quem  indicant  rudius  aci¬ 
dorum,  itemque  cardialgia  et  gastrodynia,  ef¬ 
ficacissime  mitigatur  iis  medicamentis,  quae, 
ex  naturae  similitudine,  an-tacida  appellantur, 
quorumque  potissima  sunt  alcaiina  et  absor¬ 
bentia . 


lxxi.  Alcalini- — vero  generis  cum  alcalia , 
tum  alcalimn  carbonates ,  si  modo  in  eorum 
usu  diu  perseveretur,  non  solum  stomachum 
multum  debilitant,  sed  etiam,  subdudlo  paula- 
tim  acido,  malum  universi  corporis  habitum 
inducunt.  Cum  ita  sit,  caveant  stomacho  in¬ 
validi,  ne  ex  tam  insidiosis  auxiliaribus  fre¬ 
quens  subsidium  petant» 

lxxii.  Absorbentia — igitur,  ea  praesertim 
quae  alvum  laxant,  stomachi  acorem  tutissime 
mitigant  et  corrigunt.  Hujusmodi  sunt  magne* 
sia ,  et  magnesice  carbonas .  Illa  vero  huic  prop- 
terea  anteponenda  est,  quod  praepollet,  et,  aci¬ 
do  carbonico  privata,  spiritu  stomachum  mi¬ 
nus  distendit.  Magnesice  pauxillum  pulveris 

radicis 

radicis  Ponticx  adjici  haud  alienum  erit,  ut, 
dum  acor  mitigatur,  aliquantum  confirmen¬ 
tur  stomachus  et  intestina.  Absorbentium  au¬ 
tem  caetera,  nempe  creta  praeparata,  chelae 
oculique  cancrorum,  et  siqua  similia,  quando¬ 
quidem  alvum  astringunt,  stomacho  invalidis 
nequaquam  idonea  sunt. 

lxxiii.  Amis  astricta — omnium  fere  mor¬ 
talium,  qui,  propter  stomachi  invaletudinem, 
cibos  bene  concoquere  nequeunt,  commune 
malum  est.  His  igitur,  uti  utilius,  ita  com¬ 
modius  nihil  est,  quam,  eadem  quotidie  hora, 
desidere  ;  atque,  contento  spiritu,  enixissime 
velle  et  moliri  faeces  dejicere.  Eodem  in  dies 
tempore,  animi  jussu  excernere  conando,  al¬ 
vus  haud  rard,  statutis  quotidie  temporibus, 
uti  debet,  cacaturire  assuescit  ;  quo  sane  nihil 
ad  bene  concoquendum  plus  conuucit,  aut  ma¬ 
gis  optandum  est. 

lxxiv.  Qubd  si  tarda  alvus  in  salutarem 
quotidie  egerendi  consuetudinem  non  sic  tra¬ 
hatur, 

liatur,  iis,  quoties  opus  sit,  movenda  est  me¬ 
dicamentis,  quorum  frequens  usus  non  debili¬ 
tat.  Hujusmodi  sunt  aloe,  radix  Pontica,  mag - 
ne  sia.  Si,  ut  interdum,  aloe  haemorrhoidem 
moveat,  ejus  vice  assumendi  sunt  flores  sul¬ 
phuris,  aut  j alapa j  aut  sena.  Haud  vero  in- 
ficiandum  est,  multo  satius  esse,  per  diaetam, 
si  possit,  consequi,  ut  alvus,  singulis  diebus, 
dejiciat,  quam  per  medicamenta  ;  quippe  cum 
haec  haud  raro  faciant,  ut  paucos  postea  dies 
alvus  solito  astrictior  sit. 

lxxv.  Consilium  tertium.—  Didis  me¬ 
dicamentis,  quibus  mitigentur  graviora  mala, 
quae  stomachum  resolutos,  et  cibos  bene  con¬ 
coquendi  impotentes,  urgent;  proximum  est, 
ut  paucis  explanemus,  quibus  stomachi  vale¬ 
tudo  confirmetur.  Remedia  et  medicamenta, 
quibus  hoc  consilium  exsequamur,  aut  ipsum 
stomachum  afficiunt,  aut  stomachum  per  cae- 
teriim  corpus. 


ixxvi.  Pri~ 

lxxvi.  Primum  genus. — Medicamenta,  quae 
vim  in  ipsum  ventriculum  exercent,  a  medicis 
dividuntur  in  stimulantia  et  roborantia.  Qua¬ 
propter,  de  utrisque,  ordine  breviter  dicendum 
est. 

lxxvi  i.  Stimulantia — medicamenta  semper 
plurimum  mitigant  graviora  mala,  quos  mor¬ 
talibus  affert  stomachi  resolutio.  Sed,  cum 
fugax  tantummodo  levamen  praebeant,  et  igi¬ 
tur  opus  sit,  ut  frequentius  in  dies  et  uberius 
assumantur;  periculum  est,  ne  ventriculum 
adhuc  magis  infirment,  et  pravam  ea  appe¬ 
tendi  consuetudinem  adducant.  Eorum  prae¬ 
cipua  sunt  salina  pauca,  velut  acidum  sulpbu- 
ricum ,  acidum  muriaticum ,  murias  sodcc  ;  et 
aromatica  quaedam,  videlicet  piper,  sinapis, 
raphanus  rusticanus,  aqua  cinnamomina,  a- 
qua  menthae  piperitidis,  hisque,  si  qua,  consi- 
milia. 

lxxvi  ii.  Roborantium — nonnulla  parantur 

ex  iis,  quae  a  terra  stirpibus  continentur  ;  alia* 
ex  metallis. 

lxxix.  Primi  generis  sunt  cortex  cinchonce , 
quassia ,  colombo ,  gentiana,  flores  chamaemeli, 
cortex  malorum  aureorum.  Horum  vero  me¬ 
dicamentorum  longe  optimum  et  potentissi- 
mum  est  cinchonce  cortex. 

lxxx.  Sunt,  qui,  sicut  Gregorius,  opinen¬ 
tur,  hunc  corticem  aliter,  atque  roborando, 
agere.  Quemadmodum  vero  agat,  controver¬ 
siam  inire,  haudquaquam  nobis  consilium 
est  ;  eoque  minus,  quod  parum  utile  videtur, 
hujuscemodi  certaminibus  tempus  terere. 
Quoties  sit,  quamobrem  judicent  medici,  uti¬ 
lem  fore  corticem,  aut  pulvis  ejus  adhibeatur, 
aut  aqua  decocta  ex  eo,  aut  frigida  aqua,  in 
qua  maceratus  sit.  Assumatur  pulvis  vel  cum 
aqua  frigida,  vel  cum  vino  rubro  Lusitano. 

lxxxi,  Secundum  roborantium  genus  com¬ 
prehendit  praeparata  quaedam  e  ferro.  Haec 

autem  sunt  oxydum  ferri ,  oxydum  ferri  prae¬ 
cipitat  um  *,  muriatis  ferri  tinBura ,  carbonas 
ferri  ;  sulphas  ferri .  Potui  communi  aptum 
i\  quibusdam  putatur  acidum  sulphur icumy 
multa  aqua  temperatum. 

lxxxi  1.  Secundum  genus. — Remedia,  quae 
caeterum  corpus  roborando,  ventriculum  con¬ 
firmant,  sunt  exercitatio,  lavatio  frigida,  et 
animi  exhilaratio. 

lxxxi  11.  Exercitatio. — Uti  ad  inducendam 
stomachi  imbecillitatem  nihil  plus  conducit, 
quam  inertia  et  ignavia  \  ita  nihil  ad  percu¬ 
randam  plus  pollet,  quam  quotidiana  et  modica 
exercitatio.  Neque,  enimvero,  hoc  mirum  est. 
Quid  enim  sanguinem  in  partes  aequaliter  om¬ 
nes  corporis  melius  distribuit  ?  Quid  cutis 
halitum  potentius  constantiusve  elicit  ?  Quid 
tantopere  appetitum  movet?  Quid  validius 
efficit,  ut  humores,  suum  quaeque,  glandulae 

secernant, 

*  Aud.  Hop.  Prxlett.  Clin.  in  Acad.  Edin. 
m,dccc,ii. 

secernant,  et  feces  quotidie  dejiciat  aivus  ? 
Quid,  denique,  continentius  fovet,  et  in  om¬ 
nes  corporis  partes  salutarius  diffundit  vitalem 
calorem  ? 

lxxxiv.  Stomacho  tamen  imbecillis  non 
omnes  aeque  exercitationes  idoneae  sunt.  Iis 
optime  conveniunt  ambulatio,  equitatio,  et 
navigatio  ;  quippe  quibus,  sub  aperto  coelo, 
ubi  aer  purus  est,  uti  possint.  Purus  en  ini¬ 
vero  aer,  superquam  quod  cum  exercitatione, 
ad  totum  corpus  confirmandum,  conspirat,  ip¬ 
se  saluberrimum  remedium  est.  Sanguinem 
enim  mirabilissime  purificat,  sicque  idoneum 
reddit,  qui  cor  et  arterias  salutariter  stimulet ; 
atque,  dum  vitalem  calorem  fovet  sustinet- 
que,  nimium  temperat. 

lxxxv.  Lavatio  quoque  frigida ,  —  modo 
subsequantur  fridlio  et  exercitatio,  mortali¬ 
bus  ad  cibos  concoquendos  invalidis  pluri¬ 
mum  proficit.  Gelida  unda  sese  perluant, 
aut  vivo  flumine  dulcis  aquae,  aut  frigidario  ; 

aut,  quod  sane  melius  et  commodius,  imbri¬ 
fero  frigidas  aquae  torrente,  superne  multiforo 
alveo  devoluto.  Ubi  domi  se  lavant,  initio, 
si  requirat  valetudo,  aquam  calefaciant  pau¬ 
lulum,  et  in  dies  de  calore  deducant,  donec 
eum  coeli  peraequet. 

lxxxvi.  Simul  ut  satis  perfusi,  vehemen¬ 
ter  perfricandi  sunt,  dein,  coelo  sereno,  exer¬ 
citandi,  ut  vitalis  sanguis,  et  refotus  calor,  in 
corpus  aequaliter  totum  permanent. 

lxxxvii.  Lavatione  frigida,  et  caetera  cu¬ 
ratura,  quam  persecuti  sumus,  stomacho  imbe¬ 
cilles,  ut,  in  valetudinario  Edinensi,  Hopeo 
medico,  plus  semel  vidimus,  brevi  prorsus  re¬ 
valescunt  ;  atque,  pristinam  stomachi  valetu¬ 
dinem  redepti,  bene,  ut  antea  sani,  cibos  con¬ 
coquunt.  Unus  praecipue  pauperculus,  qui 
stomachi  infirmitate,  et  cibos  perficiendi  im¬ 
potentia,  tres  jam  annos  extabuerat,  totidem 
hebdomadis  totus  revaluit. 

lxxxvxii.  Animi  exhilaratio .  —  Denique* 
Quoniam  tristitia  morbum,  de  quo  scribimus, 
haud  raro  comitatur  et  auget,  animus,  at  in¬ 
geniosorum  maxime,  amico  sermone,  bona  spe, 
laetis  imaginibus,  agrorum  hortorumve  cultu, 
amoenitatibusque  studiorum,  exhilarandus  est. 
Optime  igitur,  aptissimeque  poeta  : 

.  . * . - — For  wh  ai  e  ver  moves 

tl  7 he  mind  wiih  calm  delight ,  promotes  the  just 
u  And natural  movements  of  the  harmottious frame 

Armstrong. 

